Publication: Magyar Közlöny
Issue: MK-2005-159 (Year: 2005, Number: 159)
Era: 2004-2010
Section: Tpt.: A tõkepiacról szóló mindenkor hatályos 2001. évi CXX. törvény.
Paragraph Index: 601

692. Egyéb passzív elszámolások (693+694+695+712+713+732) Az egyéb passzív elszámolások sorokban kell szerepeltetni a külföldiekkel és belföldiekkel szembeni, forintban, euróban és egyéb devizában fennálló valamennyi egyéb passzív elszámolást, ideértve a passzív idõbeli elhatárolásokat is (a 675-691. sorokban kimutatott kamatelhatárolások kivételével), a mérlegben kimutatandó, negatív értékkel rendelkezõ derivatív tételek állományát is, az úton lévõ és a függõ tételeket, valamint egyéb tételeket. A 693. Úton lévõ tételek sorban kell szerepeltetni az úton lévõ forint és devizatételeket egyaránt. Ideértendõ például a „Giro indított és fogadott tételek elszámolási számla”, valamint a PEK számla állománya Követel egyenleg esetén. Az úton lévõ devizatételek, illetve a deviza elszámolásokkal kapcsolatos forintösszegek közé értendõk például a hitelintézethez beérkezett, de az ügyfelek számláján még nem jóváírt, illetve az ügyfelek számlájáról már leemelt, de a deviza nostro számlákról még el nem indított összegek (pl. a hó végét követõ értéknappal jóváírandó, illetve elindítandó összegek). A fiókok közti, valamint a központ és a fiókok közti (belsõ klíring) elszámolási számlák a hónap végére – helyes könyvelés esetén – egyenleget nem mutathatnak. (A mérleg lezárására biztosított 3 napos határidõ lehetõvé teszi a hibás tételek korrigálását.) A 694. Függõ tételek sor a beszámolás napján a hiányzó információk miatt (pl. pontatlan számlaszám megadás miatt nem ismert ügyfél esetén stb.) véglegesen még nem rendezett tételeket tartalmazza.

Source: https://magyarkozlony.hu/hivatalos-lapok/cb9f8b3bbceb87e385fea2ec3118d50a9ad94232/dokumentumok/a9ca83ddf5f299e009a2595ef410ad3f2779ab2b/letoltes